CELEX: 31992S1856
Language: el
Date: 1992-07-07 00:00:00
Title: Απόφαση αριθ. 1856/92/ΕΚΑΧ της Επιτροπής της 7ης Ιουλίου 1992 για την καθιέρωση εκ των υστέρων κοινοτικής επιτήρησης των εισαγωγών σιδηρουργικών προϊόντων που υπόκεινται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καταγωγής τρίτων χωρών

Avis juridique important

|

31992S1856

Απόφαση αριθ. 1856/92/ΕΚΑΧ της Επιτροπής της 7ης Ιουλίου 1992 για την καθιέρωση εκ των υστέρων κοινοτικής επιτήρησης των εισαγωγών σιδηρουργικών προϊόντων που υπόκεινται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καταγωγής τρίτων χωρών  

Επίσημη Εφημερίδα αριθ. L 188 της 08/07/1992 σ. 0019 - 0019

ΑΠΟΦΑΣΗ αριθ. 1856/92/ΕΚΑΧ ΤΗΣ ΕΠΙΤΡΟΠΗΣτης 7ης Ιουλίου 1992 για την καθιέρωση εκ των υστέρων  κοινοτικής επιτήρησης των εισαγωγών σιδηρουργικών προϊόντων που υπόκεινται στη συνθήκη για την  ίδρυση της Ευρωπαϊκής Κοινότητας Άνθρακα και Χάλυβα, καταγωγής τρίτων χωρών Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74, Εκτιμώντας: ότι οι εισαγωγές στην Κοινότητα σιδηρουργικών προϊόντων καταγωγής ορισμένων τρίτων χωρών  παρουσιάζουν ταχεία αύξηση που είναι δυνατόν να διαταράξει την κοινοτική αγορά 7 ότι, για την  παρακολούθηση της εξέλιξης των εισαγωγών που πραγματοποιούνται επί του παρόντος και την έγκαιρη  επισήμανση ενδεχόμενων αρνητικών επιπτώσεων στην κατάσταση του εν λόγω κλάδου της κοινοτικής  βιομηχανίας, είναι σκόπιμο να καθιερωθεί η κοινοτική επιτήρηση των εισαγωγών που  πραγματοποιούνται, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι εισαγωγές σιδηρουργικών προϊόντων που  υπάγονται στο άρθρο 81 της συνθήκης ΕΚΑΧ, τα οποία τίθενται σε ελεύθερη κυκλοφορία στην Κοινότητα  και κατάγονται από τρίτες χώρες άλλες από τις χώρες της Ευρωπαϊκής Ζώνης Ελεύθερων Συναλλαγών,  υπόκεινται σε εκ των υστέρων κοινοτική επιτήρηση. Άρθρο 2 1.  Τα κράτη μέλη κοινοποιούν στην  Επιτροπή κατά τις δέκα πρώτες μέρες κάθε μηνός των εισαγωγών που πραγματοποιούνται κατά τον  προτελευταίο μήνα πριν από την εν λόγω κοινοποίηση. 2.  Οι κοινοποιήσεις των κρατών μελών πρέπει να περιλαμβάνουν: α)  την κατανομή ανά προϊόν των ποσοτήτων και αξιών, σύμφωνα με τους κωδικούς ΣΟ 7 β)  την  κατανομή ανά χώρα καταγωγής. Άρθρο 3 Η παρούσα απόφαση αρχίζει να ισχύει από την 1η Ιουλίου  1992. Εφαρμόζεται έως τις 31 Δεκεμβρίου 1992. Η παρούσα απόφαση είναι δεσμευτική ως  προς όλα τα μέρη της και ισχύει άμεσα σε κάθε κράτος μέλος. Βρυξέλλες, 7 Ιουλίου 1992. Για την Επιτροπή Frans ANDRIESSEN Αντιπρόεδρος